રિયાન ઇન્ટરનેશનલ સ્કૂલના માલિક રાયન પિંટો, ગ્રેસ પિંટો અને ઑગસ્ટીન પિંટોએ પંજાબ અને હરિયાણા હાઇકોર્ટમાં આગોતરા જામીન માટે અરજી કરી છે. આ અરજી પર મંગળવારે સુનવણી થનાર હતી, પરંતુ એ પહેલાં જસ્ટિસ ચૌધરીએ અરજીકર્તાઓ સાથે વ્યક્તિગત ઓળખાણની વાત કહી આ કેસની સુનવણી કરવાની મનાઇ કરી હતી. આથી આ કેસ પંજાબ અને હરિયાણા હાઇકોર્ટની અલગ બેંચને ટ્રાન્સફર કરવામાં આવ્યો છે. પિંટો પરિવારે 16 સપ્ટેમ્બરના રોજ આગોતરા જામીન માટે અરજી કરી હતી. આ પહેલાં 14 સપ્ટેમ્બરના રોજ બોમ્બે હાઇકોર્ટ દ્વારા પિંટો પરિવારની આગોતરા જામીનની અરજી ફગાવવામાં આવી હતી.